**FELADAT-ELLÁTÁSI SZERZŐDÉS**

**Moziüzemeltetés és rendezvénytechnikai szolgáltatás**

amely létrejött

egyrészről **Hévíz Város Önkormányzat** (székhelye: 8380 Hévíz, Kossuth Lajos u. 1., képviseli: Papp Gábor polgármester, adószám: 15734374-2-20, bankszámlaszáma: 11749039 – 15432429, statisztikai számjele: 15734374-8411-321-20),

mint megbízó, (továbbiakban: **Megbízó**)**,**

**HÉVÜZ Hévíz Városüzemeltetési Korlátolt Felelősségű Társaság** (székhelye: 8380 Hévíz, Kossuth Lajos utca 5. As. 2., képviseletében: Czurda Gábor ügyvezető, e-mail: [cegugyek@hevuzkft.hu](mailto:cegugyek@hevuzkft.hu), cégjegyzékszám: 20-09-077393, adószám: 28999717-2-20) a feladat-ellátásra kötelezett megbízott, a (továbbiakban: **Megbízott**)**,**

között az alábbi feltételekkel:

* 1. Hévíz Város Önkormányzat képviselő-testülete, mint a Megbízott egyszemélyes gazdasági társaság alapítója a **Moziüzemeltetés és rendezvénytechnikai szolgáltatás** feladat-ellátásra 200/2021. (XI.25.) számú határozatával a Megbízottat jelölte ki.
  2. A Megbízott az alapítói határozatok (utasítások) és e Feladat-ellátási szerződés szerinti feltételekkel a megbízást elfogadja, közöttük a szerződés **2022. január 1-jei hatállya**l – határozatlan időre - létrejött.
  3. A Moziüzemeltetés és rendezvénytechnikai szolgáltatás (a továbbiakban: Feladat-ellátás) az Megbízó nem kötelező, hanem önként vállat feladatát képezi. A Feladat-ellátását a Megbízó intézménye a Gróf I. Festetics György Művelődési Központ, Városi Könyvtár és Muzeális Gyűjtemény székhely: 8380 Hévíz, Rákóczi. u. 17-19. (a továbbiakban: Intézmény) látta el 2021. december 31-ig.

* 1. A Feladat-ellátás területi hatálya:

a) Fontana Filmszínház (8380 Hévíz, Rákóczi u. 9.) a moziban rendelkezésre álló vetítőtermek száma, befogadóképesség: 2 vetítőterem, kisterem: 8 fő, nagyterem (Honthy Hanna terem): 140 fő; eseti jelleggel szabadtéri vetítés Hévíz város közigazgatási területén;

b) rendezvénytechnikai szolgáltatás Hévíz város közigazgatási területén, vállalkozási alapon területi korlátozás nélkül belföldön.

* 1. A Feladat-ellátásra vonatkozó előírásokat a mozgóképről szóló 2004. évi II. törvény továbbá a Megbízott üzleti terve határozza meg.

1. Felek rögzítik, hogy a Feladat-ellátásért a Megbízott a felelős, ennek keretében szervezi és biztosítja a Feladat-ellátás előírásoknak és üzleti tervében foglaltaknak megfelelő ellátását.

A Megbízott a Feladat-ellátásra vonatkozó üzleti tervét tárgy évet megelőz év november 30-ig a Megbízó, mint alapító elé terjeszti jóváhagyásra.

A 2022. évi üzleti terv alapítói jóváhagyásra előterjesztésének határideje 2022. január 31.

1. A Feladat-ellátás kereteit és módját (ide értve a mozi vetítések számát is) a Megbízott dolgozza ki és biztosítja.
2. A megbízás részletes tartalma:
   1. A Megbízott a Moziüzemeltetést végez:

a) nyilvános, rendszeres filmvetítéseket tart a lakossága részére, figyelembe véve a

mozgóképről szóló 2004. évi II. törvényben foglaltakat; biztosítja a filmművészeti alkotásokbemutatását;

b) teljesíti a mozi üzemeltetésével kapcsolatban kötött szerződéses kötelezettségeket;

c) forrásbővítés céljából részt vesz a szakterület számára kiírt pályázatokon, sikeres

pályázat esetén azokat gondozza, és elszámol a kiírásnak megfelelően;

d) gazdagítja a felnőtt, a gyermek- és ifjúsági korosztály filmes művelődési szokásait;

e) a jeles ünnepekhez és eseményekhez kapcsolódva felnőttek és gyermekek számára szervez filmvetítéseket;

f) filmes programokkal közreműködik a város fesztiváljainak, nagyrendezvényeinek, az adott év évfordulóihoz kapcsolódó eseményeinek szervezésében és rendezésében;

g) együttműködik a város kulturális és közéleti szervezeteivel;

h) a közfeladat ellátáshoz kapcsolódva működteti a mozitermeket.

* 1. A Megbízott rendezvénytechnikai szolgáltatást végez:

Minden évben az üzleti terv elfogadásával egy időben az ahhoz kapcsolódó éves

szakmai programtervben rögzítik azokat a rendezvényeket, melyeknek rendezvénytechnikai lebonyolítását a cég elvégzi

Szolgáltatási feladatok

* rendezvényterek és feladatok ismeretében a programokhoz kapcsolódó technikai feladatok:

— konferenciatechnika szolgáltatás biztosítása.

Hangtechnika

* a rendezvényhelyszínek mesterséges hangosítása, hangeffektek bejátszása, valamint a tér és a személyek kihangosítása,

— a különböző hangtechnikai berendezések elhelyezése, felszerelése, üzembe helyezése, üzemeltetése.

Vetítéstechnika

— periméterek, led falak, tévék üzemeltetése,

— rendezvényhelyszínek vetítéstechnikai igényeinek kiszolgálása.

Fénytechnika

— rendezvények, világításának megtervezése, kivitelezése.

Színpadtechnika, rendezvényhelyszín építés-bontási feladatok elvégzése

— színpad építése, ehhez kapcsolódó előkészítő és utómunkák elvégzése,

— teremberendezések, színpadképek, dekorációk, zenekari felállások beépítése, közönségforgalmi tereket érintő bútorzat, berendezési tárgyak mozgatása, a beállítások korrigálása, elszállítása és raktározása,

— irányító táblák, kordonok igény szerinti mozgatása rendezvényre, majd a tároló helyekre történő visszahelyezése.

1. A Megbízott a Feladat-ellátást a már rendelkezésére álló eszközleivel és Megbízó által e szerződéssel rendelkezésére bocsátott ingatlannal és eszközökkel látja el.

Az ingatlan bérleti szerződés e megállapodás *2. számú mellékletét* képezi, az eszköz lista (a továbbiakban leltárjegyzék) a *3. számú mellékletét* képezi.

A Feladat-ellátáshoz szükséges tartós használatú főeszközöket és berendezéseket működőképes állapotban az Intézmény a *3. számú mellékletben* foglalt leltárjegyzék alapján adja át Megbízott számára. Amennyiben a leltározás során a leltárjegyzék módosul, a Felek azt nem tekintik a feladat-ellátási szerződés módosításának, a leltárjegyzék a Megbízott és a Megbízó részről történő aláírást követően hiteles és hatályos.

* 1. Megbízott feladatait a Feladat-ellátás képesítési előírásaira tekintettel foglalkoztatottjaival vagy megbízással látja el.

* 1. Megbízott akadályoztatása esetén, saját költségén köteles a helyettesítésről gondoskodni. A helyettesítését csak olyan láthatja el, aki a Feladat-ellátás megfelelő és folyamatos szolgáltatására képes.
  2. A Megbízott a Feladat-ellátás esetleges szüneteltetéséről annak időpontját megelőzően 3 munkanappal köteles Megbízó tájékoztatni.
  3. A Feladat-ellátási tevékenység minőségbiztosítása, felelősségbiztosítása a technikai eszközök felülvizsgálata és biztonságos üzemképes állapotban tartása a Megbízott feladata.
  4. Megbízott a tevékenységét a Megbízó előzetes értesítés nélkül is ellenőrizheti.
  5. Megbízott kötelezi magát arra, hogy együttműködik az Megbízó intézményeivel a Feladat-ellátási szerződés szerint illetve, hogy tevékenységéről évente egy alkalommal a Megbízó által megjelölt módon és időben, írásban beszámol a Megbízó felé.
  6. Megbízó hozzájárul, hogy a Megbízott az átadott eszközökkel térítésköteles szolgáltatást, üzletszerű vállalkozási tevékenységet végezzen, a szolgáltatási díj bevétele teljes egészében a Megbízottat illeti meg.

1. A finanszírozás szabályai:
   1. Szerződő Felek a mozi üzemeltetési díját az alábbiak szerinti átalánydíjban határozzák meg:

|  |  |  |  |  |
| --- | --- | --- | --- | --- |
| **Átalánydíj számlázása** | | | | |
|  | **Nettó** | **ÁFA** | **Összesen** | **Vonatkozási időszak** |
| 2022. január 20. | 10 623 000 Ft | 2 868 210 Ft | 13 491 210 Ft | 2022. január 01-2022. június 30. |
| 2022. július 20. | 10 623 000 Ft | 2 868 210 Ft | 13 491 210 Ft | 2022. július 01-2022. december 31. |
| **Összesen:** | 21 246 000 Ft | 5 736 420 Ft | **26 982 420 Ft** |  |

1. Az összeg felhasználása során Megbízott köteles elsősorban gondoskodni az adóhatóságok felé történő befizetések teljesítéséről.
2. Az átalánydíj félévente esedékes. Megbízott a 6. 1. alpont szerinti táblázat alapján benyújtja a Megbízó részére a folyamatos teljesítésű számlát, amelyhez teljesítés igazolási nyilatkozatot kell mellékelni.
3. A teljesítés igazolására Megbízó részéről a Hévízi Polgármesteri Hivatal Közgazdasági Osztály intézményi főkönyvi leíró könyvelője, távollétében e feladat vonatkozásában a Közgazdasági Osztály intézményi könyvelője jogosult.
4. A számla fizetési határideje a számla keltétől számított 30 nap, amennyiben a számla a keltétől számított két napon belül igazoltan megérkezik a Megbízóhoz. A számla kifizetése Megbízott bankszámlájára átutalás útján történik.
5. Amennyiben a teljesítéssel kapcsolatosan Megbízónak olyan igazolható hibás teljesítésből eredő kifogása merül fel, amely az átalánydíj csökkenését eredményezheti, azt a számla kézhezvételét követő 5 napon belül írásban közli a Megbízottal, amelyben az átalánydíj csökkentésének mértékére is javaslatot kell tenni. Amennyiben a kifogás tisztázása a számla kifizetéséig rendelkezésre álló időben nem történik meg, a számla összegéből a várható kár összegével megegyező, de legfeljebb 30 % kifizetése visszatartható. Amennyiben a kifogás jogos, és az átalánydíj csökkentésének mértékében is megegyeztek a Felek, akkor helyesbítő számlát kell kiállítani.
6. Az átalánydíj tartalmazza a szerződésszerű teljesítés valamennyi költségét és ellenértékét, ezért a Megbízott más jogcímen további ellenérték felszámítására nem jogosult, ide nem értve a Megbízó, mint Megbízott tulajdonosa által jóváhagyott szolgáltatások, beszerzések költségeit.
7. A Felek egyezően megállapítják, hogy a jelen szerződésben meghatározott díj előre prognosztizált egyösszegű 6 havi átalányár jellegű díj, ennek megfelelően a jogszabályi változások, az áremelkedések, a bérjövedelem változások, különösen, de nem kizárólagosan jogosítják a Feleket az átalánydíj módosítására.
8. A Megbízott az átalánydíj éves összegének felhasználásáról (a mozi üzemeltetés teljes kiadásáról és bevételéről) a naptári évet követő hónap 31-dikéig éves jelentést készít el és nyújt be Megbízó részére.
9. Az éves jelentés alapján Hévíz Város Önkormányzat Képviselő-testülete dönt az alul- vagy túlfinanszírozás sorsáról legkésőbb a tárgy év március 1-ig.
   1. Felek megállapodnak abban, hogy a Megbízó vagy az Intézmény tulajdonát képező berendezések (eszközök) felújításáról, karbantartásáról a Megbízott gondoskodik. A Megbízott a felújítással, karbantartással kapcsolatos költségeket viselve az indokolt és szükséges mértékű beavatkozásokat a szervezi és elvégzi. Megbízott köteles megtéríteni azt a karbantartással kapcsolatos költséget, amennyiben a hiba a nem rendeltetésszerű használatból, szándékos rongálásból, emberi mulasztásból adódott, a megtérítés a javítási, pótlási munkák eszköz, anyag és munkaköltségei, kiszállási díja stb. teljes költségére vonatkozik.
   2. A Megbízott feladata és költsége a feladat-ellátás működtetési feltételeinek biztosítása, a költségek viselése (víz- és csatorna szolgáltatás, elektromos energia, fűtés, takarítás, moziüzemeltetés kiadásai, költéségei).

* 1. A Feladat-ellátáshoz szükséges anyagok biztosítása a Megbízott feladata és költsége. Saját felelősségi körében saját költségén gondoskodik a leltárban rendelkezésre bocsátott eszközök működőképességének megőrzéséről, javításáról, karbantartásáról, pótlásáról.

Szerződő felek kijelentik, hogy a Megbízó által a jelen szerződésben meghatározott költségek megtérítése kizárólag a Hévíz város közigazgatási területén ellátott Feladat-ellátásra vonatkozik.

* 1. Megbízott köteles a jogszabályokban előírt nyilvántartások vezetésére, az adatok megőrzésére és az adatvédelmi, adatkezelési szabályok személyiségi jogok védelmére vonatkozó előírások, rendelkezések maradéktalan betartásáról.
  2. Amennyiben a moziüzemeltetés során az előadás, vetítés nem kerül betartásra, attól a Megbízott e feladat-ellátási szerződésben meghatározott eljárásrendet be nem tartva eltér, a rendezvénytechnikai szolgáltatás hibája miatt rendezvény előadás meghiúsul az a Megbízott felelősségi körébe tartozik.
  3. Megbízott biztosítja a filmforgalmazók felé a szükséges adatok előírt határidőben történő továbbítását, a finanszírozás alapjául szolgáló elszámolások elkészítését, gondoskodik a szerzői jogi előírások betartásáról, szerzői jogdíjak megfizetéséről. Ennek elmulasztásából adódó károk és felelősség kizárólag a Megbízottat terhelik.
  4. Megbízott kötelezettsége, hogy a Feladat-ellátásra felelősségi biztosítási szerződéssel rendelkezzen, melyet a Megbízó részére köteles bemutatni. A Megbízott a működésével, a végzett vállalkozási tevékenységével okozott kárért saját maga felel, a Megbízó az ezzel kapcsolatos felelősségét kizárja.

1. A szerződés érvénye és hatálya:
   1. Jelen feladat-ellátási szerződés 2022. január 1. napján lép hatályba és határozatlan időtartamra szól.
   2. A szerződést a Felek közös megegyezéssel bármikor megszűntethetik.
   3. A szerződés a Megbízó részéről indokolás nélküli felmondással írásban 30 napos felmondási idővel mondható fel. A felmondás joga a Megbízott részéről kizárt.
   4. A szerződés megszűnik, ha az abban foglalt kötelezettség teljesítés lehetetlenül.
   5. A szerződés megszűnését követően a Felek kötelesek egymással elszámolni és az átvett eszközöket leltár szerint visszaszolgáltatni.
   6. A felmondási idő alatt a Megbízott köteles a szerződésben vállalt Feladat-ellátást a szerződés szerint teljesíteni.
   7. A szerződés módosítását, megszüntetését bármelyik fél csak írásban kezdeményezheti, az általa alaposnak tartott ok közlése mellett.
   8. Jelen szerződés érvényét veszti, ha a Megbízott a szerződésben foglalt tevékenység végzésére feljogosító engedélyeit az illetékes hatóság visszavonja, feladata elvégzésére alkalmatlanná nyilvánítja, illetve a tevékenység végzésétől eltiltja.
2. Záró rendelkezések:
   1. Felek vállalják, hogy a feladat-ellátási szerződésből származó jogvitájukat annak keletkezésétől számított 8 napon belül közös egyeztetésen megvitatják és csak annak eredménytelensége esetén veszik igénybe a rendelkezésre álló hatósági, bírósági jogorvoslatot.
   2. Jelen szerződésben nem szabályozott kérdésekben az alapítói döntések, valamint a Ptk. vonatkozó szabályai az irányadók.

Jelen szerződés 4 mindenben szó szerint megegyező eredeti példányban készült, melyet a szerződő felek elolvasás és közös értelmezés után, mint akaratukkal mindenben megegyezőt a mai napon jóváhagyólag aláírtak.

A Feladat-ellátási szerződést Hévíz Város Önkormányzat képviselő-testülete a ..…/…. (…) számú határozatával hagyta jóvá, megadva polgármesternek és HÉVÜZ Kft ügyvezetőjének az aláírásra való jogosultságot.

Hévíz, 202..………………..

……………………………………………… …………………………………………….

**Hévíz Város Önkormányzat HÉVÜZ Kft**

Papp Gábor polgármester Czurda Gábor ügyvezető

Megbízó Megbízott